2. ลักษณะการประกอบธุรกิจ

ปัจจุบันบริษัทฯ ประกอบธุรกิจ 2 ประเภท ได้แก่ การบริหารโรงแรม เดอะ เวสทิน แกรนด์
สุขุมวิท และการให้เช่าพื้นที่แก่ห้างสรรพสินค้าโรบินสัน นอกจากนี้
บริษัทอยู่ระหว่างการพัฒนาโครงการโรงแรมคราวน์ พลาซ่า สุขุมวิท บนถนนสุขุมวิท 27
โครงการโรงแรมเชอราตัน บลู ลากูน หัวหิน และโครงการพัฒนาอสังหาริมทรัพย์ หัวหิน บลู ลากูน
รีสอร์ท ในอำเภอชะอำ จังหวัดเพชรบุรี อีกด้วย

ทั้งนี้ บริษัทได้ว่าจ้างกลุ่มสตาร์วูดเป็นผู้บริหารโรงแรม เดอะ เวสทิน แกรนด์ สุขุมวิท
ภายใต้เครื่องหมาย “เวสทิน”
ซึ่งกลุ่มสตาร์วูดเป็นผู้บริหารโรงแรมมืออาชีพในประเทศสหรัฐอเมริกา
ซึ่งถือเป็นหนึ่งในบริษัทผู้บริหารโรงแรมที่ใหญ่ที่สุดแห่งหนึ่งของโลก มีโรงแรมในเครือข่ายกว่า 780
โรงแรมทั่วโลก ใน 80 ประเทศ สตาร์วูดแบ่งออกเป็น Brand หลัก 6 กลุ่ม ได้แก่

1. เวสทิน (Westin)

2.  เชอร์ราตัน (Sheraton)

3.  เดอะลักซูรี่ คอลเลคชั่น (The Luxury Collection)

4.  โฟร์พอยน์ (Four Points)

5.  เซนต์รีจีส (Saint Regis)

6.  ดับบริว โฮเต็ล (W Hotel)

โดยกลุ่มเวสทินได้ก่อตั้งขึ้นในปี 2473 นับว่าเป็นกลุ่มบริหารโรงแรมที่เก่าแก่ที่สุดในอเมริกา
โดยปัจจุบันมีโรงแรมในกลุ่มกว่า 112 โรงแรม ใน 27 ประเทศ ทั้งนี้ กลุ่มเวสทิน ถือเป็น Brand
ที่มีความโดดเด่นในลักษณะ Modern Luxury Hotel โดยมีทำเลที่ตั้งในแหล่งการค้า
และแหล่งธุรกิจหลัก

โรงแรมคราวน์ พลาซ่า สุขุมวิท โครงการหรูระดับ 4½ ดาว ใน Chain โรงแรมของ Inter
Continental ซึ่งมีเครือข่ายของโรงแรมระดับ 4 ถึง 5 ดาว ที่ใหญ่ที่สุดของโลกกว่า 3,270
โรงแรม ใน 100 ประเทศทั่วโลก ประกอบด้วย 5 เครือข่าย อันได้แก่ Crowne Plaza, Inter
Continental, Holiday Inn, The Express และ Stay Bridge Suites Holiday Inn
โรงแรมคราวน์ พลาซ่า สุขุมวิท ตั้งอยู่บนถนนสุขุมวิท ปากซอย 27
ซึ่งรายล้อมด้วยแหล่งธุรกิจและศูนย์รวมนักท่องเที่ยว โดดเด่นและมีเอกลักษณ์ด้วยห้องพักหรู 343
ห้อง ห้องบอลรูม ห้องจัดเลี้ยงสัมมนา และ Health & Spa ที่สมบูรณ์แบบ
ซึ่งกำลังอยู่ในระหว่างการก่อสร้าง มีกำหนดจะแล้วเสร็จประมาณต้นปี 2549
มีกลุ่มเป้าหมายหลักเป็นนักธุรกิจและนักท่องเที่ยวนานาชาติระดับ B ขึ้นไป

โรงแรมเชอราตัน บลู ลากูน หัวหิน โรงแรมระดับ 5 ดาว ใน Chain ของ Stawood Hotels
& Resorts เป็นโรงแรมหรูริมทะเล โดดเด่นด้วยชายหาดกว้างยาวและสวยงามที่สุดของหัวหิน
พร้อมห้องพัก 250 ห้อง ห้องจัดเลี้ยง ห้องสัมมนา และ Health & Spa
ขณะนี้อยู่ในระหว่างการก่อสร้างและมีกำหนดเปิดให้บริการปลายปี 2548 โรงแรมเชอราตัน บลู
ลากูน หัวหิน ตั้งอยู่บนถนนเพชรเกษม ก่อนถึงสนามกอล์ฟ ปาล์มฮิลส์
และมหาวิทยาลัยนานาชาติแสตมฟอร์ด 2 กม. และอยู่ห่างจากสนามบินนานาชาติหัวหินเพียง 3 กม.

โครงการพัฒนาอสังหาริมทรัพย์ หัวหิน บลู ลากูน รีสอร์ท ประกอบด้วย บลู ลากูน คอนโดมิเนียม
แบบ 2 ห้องนอน เพื่อขายจำนวน 108 ยูนิต และบ้านบนเกาะ แบบ 3 ห้องนอน เพื่อขายจำนวน
37 หลัง ปัจจุบันมียอดขายแล้ว 70% ใน 5 เดือนหลังเริ่มการขาย ซึ่งเกินเป้าหมายที่คาดไว้ หัวหิน
บลู ลากูน รีสอร์ท ร่มรื่นสวยงามและโดดเด่นด้วย Swimming Lagoon
สระว่ายน้ำที่เป็นเสมือนทะเลสาบ ทอดยาวรายล้อมผ่านคอนโดมิเนียมและบ้านบนเกาะทุกหลัง
ทำให้ผู้อยู่อาศัยในโครงการสามารถสัมผัสกับบรรยากาศสายน้ำและความร่มรื่นได้ไม่สิ้นสุด
ขณะนี้อยู่ในระหว่างการก่อสร้าง กำหนดจะแล้วเสร็จให้เข้าอยู่ได้กลางปี 2548

การบริหารโรงแรม เดอะ เวสทิน แกรนด์ สุขุมวิท

บริษัทประกอบธุรกิจบริหารโรงแรม คือ โรงแรม เดอะ เวสทิน แกรนด์ สุขุมวิท
ซึ่งเป็นโรงแรมระดับห้าดาว บนอาคาร 25 ชั้น ตั้งอยู่บนพื้นที่ 5 ไร่ 15 ตารางวา
โดยมีห้องพักทั้งสิ้น 365 ห้อง ห้องอาหาร 2 ห้อง ห้องประชุม 7 ห้อง ห้องบอลรูมสำหรับจัดเลี้ยง
2 ห้อง และห้องเปียโน เลาจน์ ห้อง Horizons Sky Lounge & Karaoke นอกจากนี้ มีร้าน
จิม ทอมป์สัน (Jim Thompson) อยู่ชั้นลอบบี้ของโรงแรม
และมีโครงการที่จะเปิดตัวศูนย์ออกกำลังกาย (Health Club) พร้อมอุปกรณ์ครบครันทันสมัย
กำหนดแล้วเสร็จในเดือนตุลาคม 2546 นี้

  ทั้งนี้ โรงแรม เดอะ เวสทิน แกรนด์ สุขุมวิท ประกอบด้วยชั้นให้บริการทั้งสิ้น 21 ชั้น ดังนี้

+---------------------------------------------------------------+------+
|                                                               | ชั้น   |
+---------------------------------------------------------------+------+
|   แผนกต้อนรับชั้นล่าง (Lower Lobby)                                | G    |
+---------------------------------------------------------------+------+
|   ที่จอดรถและสำนักงานบริษัท                                        | 5-6  |
+---------------------------------------------------------------+------+
|   แผนกต้อนรับ (Lobby) ห้องอาหาร The Med เปียโนเลาจน์ ห้องจัดเลี้ยง     | 7    |
|   ร้านจิม ทอมป์สัน                                                |      |
+---------------------------------------------------------------+------+
|   ห้องอาหารญี่ปุ่น(Kisso) ห้องประชุม และศูนย์บริการทางธุรกิจ (Business    | 8    |
|   Center)                                                     |      |
|                                                               |      |
|   สระว่ายน้ำ และศูนย์ออกกำลังกาย (Health Club) และสถานเสริมความงาม  |      |
|   (Beauty Salon)                                              |      |
+---------------------------------------------------------------+------+
|   สปา (ซึ่งคาดว่าจะเปิดให้บริการได้ภายในเดือนกรกฎาคม 2547)            | 9    |
+---------------------------------------------------------------+------+
|   ห้องพัก                                                       | 1    |
|                                                               | 0-24 |
+---------------------------------------------------------------+------+
|   Horizons Sky Lounge & Karaoke                               | 25   |
+---------------------------------------------------------------+------+

การให้เช่าพื้นที่ 

นอกจากนี้ บริษัทยังมีรายได้จากการให้เช่าพื้นที่ห้างสรรพสินค้าโรบินสัน คิดเป็นพื้นที่ 13,576
ตารางเมตร โดยมีบริเวณครอบคลุมพื้นที่ชั้นใต้ดิน (B1) ชั้น 1 ถึง ชั้น 4 พื้นที่จอดรถยนต์ของชั้น 1
ถึงชั้น 4 ทั้งนี้บริษัททำสัญญาเช่าซึ่งมีอายุสัญญาเช่าทั้งสิ้น 30 ปี ปัจจุบัน
คงเหลือระยะเวลาเช่าทั้งสิ้น16 ปี ซึ่งจะสิ้นสุดในปี 2563